CELEX: C2004/094/25
Language: el
Date: 2004-04-17 00:00:00
Title: Διάταξη του Δικαστηρίου (τρίτο τμήμα) της 15ης Ιανουαρίου 2004 — Στην υπόθεση C-235/02 (αίτηση του Giudice per le indagini preliminari του Tribunale di Gela για την έκδοση προδικαστικής αποφάσεως): Ποινική δίκη κατά Marco Antonio Saetti και Andrea Frediani

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/13
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 15ης Ιανουαρίου 2004
   Στην υπόθεση C-235/02 (αίτηση του Giudice per le indagini preliminari του Tribunale di Gela για την έκδοση προδικαστικής αποφάσεως): Ποινική δίκη κατά Marco Antonio Saetti και Andrea Frediani (1)
   
   (Άρθρο 104, παράγραφος 3, του Κανονισμού Διαδικασίας - Οδηγίες 75/442/ΕΟΚ και 91/156/ΕΟΚ - Διαχείριση των αποβλήτων - Έννοια του Aποβλήτου - Οπτάνθρακας πετρελαίου)
   (2004/C 94/25)
   Γλώσσα της διαδικασίας: η ιταλική
   Στην υπόθεση C-235/02, με αντικείμενο αίτηση του Giudice per le indagini preliminari του Tribunale di Gela (Iταλία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της ποινικής δίκης που εκκρεμεί ενώπιον του αιτούντος δικαστηρίου κατά Marco Antonio Saetti και Andrea Frediani, η έκδοση προδικαστικής αποφάσεως ως προς την ερμηνεία των άρθρων 1, στοιχεία α' και στ', 2, παράγραφος 1, στοιχείο β', και 4 της οδηγίας 75/442/ΕΟΚ του Συμβουλίου, της 15ης Iουλίου 1975, περί των στερεών αποβλήτων (ΕΕ ειδ. έκδ. 15/001, σ. 86), όπως τροποποιήθηκε με την οδηγία 91/156/ΕΟΚ του Συμβουλίου, της 18ης Μαρτίου 1991 (ΕΕ L 78, σ. 32), το Δικαστήριο (τρίτο τμήμα), συγκείμενο από τους C. Gulmann, προεδρεύοντα του τρίτου τμήματος, J.-P. Puissochet (εισηγητή) και F. Macken, δικαστές, γενική εισαγγελέας: J. Kokott, γραμματέας: R. Grass, εξέδωσε στις 15 Ιανουαρίου 2004 διάταξη με το ακόλουθο διατακτικό:
   Ο οπτάνθρακας πετρελαίου που παράγεται ηθελημένα ή προκύπτει από τη συνδυασμένη παραγωγή άλλων πετρελαϊκών καυσίμων ουσιών σε διυλιστήριο πετρελαίου, χρησιμοποιείται δε ως καύσιμο για τις ενεργειακές ανάγκες του διυλιστηρίου και άλλων βιομηχανιών, δεν αποτελεί απόβλητο κατά την έννοια της οδηγίας 75/442/ΕΟΚ του Συμβουλίου, της 15ης Iουλίου 1975, περί των στερεών αποβλήτων, όπως τροποποιήθηκε με την οδηγία 91/156/ΕΟΚ του Συμβουλίου, της 18ης Μαρτίου 1991.
   
      (1)  EE C 202 της 24.8.2002